Diari Oficial de la Generalitat Valenciana


Sumari del DOGV 7898, del 18-10-2016 (2016/7925)

RESOLUCIÓ de 19 de setembre de 2016, de la consellera de Sanitat Universal i Salut Pública, per la qual es concedeix una subvenció de 50.000,00 euros a la Universitat de València - Estudi General, per a finançar estudis entomològics per a vigilar la presència del vector mosquit tigre (Aedes albopictus) en la Comunitat Valenciana i avaluar l'efectivitat de les accions empreses.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7898

Data del DOGV
:   18-10-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/7925


Data del document
:   19-09-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 19 de setembre de 2016, de la consellera de Sanitat Universal i Salut Pública, per la qual es concedeix una subvenció de 50.000,00 euros a la Universitat de València - Estudi General, per a finançar estudis entomològics per a vigilar la presència del vector mosquit tigre (Aedes albopictus) en la Comunitat Valenciana i avaluar l'efectivitat de les accions empreses. [2016/7925]  
El Decret 76/2016, de 23 de juny, del Consell, pel qual es regula el procediment i les condicions per a la concessió de subvencions en matèria de salut pública per a la lluita contra el mosquit tigre (DOCV 7816, 28.06.2016, i correcció d'errors en DOCV 7818, 30.06.2016), estableix les bases reguladores de les subvencions destinades a fer front a les despeses de lluita contra el mosquit tigre (Aedes albopictus) en els municipis de la Comunitat Valenciana en què es troba detectat la presència d'aquest vector o amb major risc de ser colonitzats per aquest.  
  
L'article 2 del decret estableix com a beneficiaris de les subvencions a la Federació Valenciana de Municipis i províncies, amb un import de 450.000,00 - i la Universitat de València - Estudi General, per un import de 50.000,00 ?.  
L'article 3 de l'esmentat decret assenyala que les subvencions s'instrumentaran mitjançant concessió directa per resolució.  
Consta acreditat que hi ha consignació pressupostària suficient en la línia pressupostària S0419, del programa pressupostari 413.10, Salut, de la Direcció General de Salut Pública dels Pressupostos de la Generalitat de 2016 per fer front a les obligacions econòmiques derivades de la present resolució.  
En virtut de l'anterior i fent ús de les competències atribuïdes per l'article 28 de la Llei 5/21383, de 30 de desembre, del Consell, el Decret 103/2015, de 7 de juliol, del Consell, pel qual s'estableix l'estructura orgànica bàsiques de la Presidència i de les conselleries de la Generalitat, i el Decret 156/2015, de 18 de setembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, resolc:  
  
Primer. Objecte  
L'objecte de la subvenció és recolzar el finançament d'estudis entomològics per a potenciar les anàlisis relatives a la distribució i evolució del mosquit tigre a la Comunitat Valenciana, i també reforçar la investigació i el control de l'entorn en què es produeixen casos de malaltia relacionats amb la presència de l'esmentat vector.  
  
Segon. Beneficiaris  
Serà beneficiària de la present subvenció la Universitat de València-Estudi General, a través de l'Institut Cabanilles de Biodiversitat i Biologia Evolutiva.  
  
Tercer. Import i finançament de la subvenció  
L'import d'aquesta subvenció és de 50.000,00 ?, amb càrrec a l'aplicació pressupostària 88.53.47.8972.400.35.9, Línia de subvenció S0419, per a potenciar les anàlisis relatives a la distribució i evolució del mosquit tigre en el territori de la Comunitat Valenciana.  
  
Quart. Compatibilitat de la subvencions  
1. Les subvencions regulades en la present resolució seran compatibles amb qualsevol altra que per a la mateixa finalitat siga convocada per qualsevol administració o entitat pública o privada.  
2. L'import de la subvenció en cap cas podrà ser d'una quantia que, aïlladament o en concurrència amb subvencions d'altres administracions públiques o d'altres ens públics o privats, supere el cost de l'activitat subvencionada.  
3. Si la despesa justificada és inferior a la que ha motivat la subvenció, aquesta es minorarà en la proporció adequada.  
  
Cinqué. Termini i forma de justificació de la subvenció  
1. Abans del 15 de novembre de 2016, el beneficiari haurà de justificar la realització de qualsevol despesa corrent subvencionable, als efectes de poder-li ser alliberades les quantitats corresponents. La justificació es durà a terme en els termes establits en els apartats següents.  
  
2. Justificació de les subvencions:  
La Universitat de València-Estudi General haurà d'aportar la següent documentació, sense perjudici de qualsevol altra addicional que es determine en la present resolució de concessió de la subvenció:  
- Certificat de les despeses subvencionats.  
- Còpia compulsada de les factures reglamentàries, segons la normativa vigent, i també qualsevol altra documentació justificativa suficient, si és el cas. Tant les factures com la indicada documentació hauran de correspondre's amb despeses realitzades durant l'exercici 2016 i per un import equivalent al de la subvenció concedida en els termes exposats en la resolució de concessió directa.  
- Informe dels estudis entomològics per a vigilar la presència de vectors en la Comunitat i avaluació de l'efectivitat de les accions empreses.  
- Memòria financera expedida pel gerent de la Universitat als efectes de justificació de la despesa o de la completa realització de la finalitat subvencionada.  
- Certificació acreditativa de trobar-se al corrent en el compliment de l'obligació de rendició dels seus comptes anuals davant de la Sindicatura de Comptes.  
3. La subvenció concedida es veurà reduïda proporcionalment en cas que la justificació dels despeses realitzats no abaste la quantia atorgada, i també en el cas que l'import justificat no abaste el cost total de l'actuació subvencionada.  
4. La no-presentació de la justificació de la despesa en el termini fixat produirà la pèrdua de la subvenció i la consegüent revocació. En la tramitació del procediment es garantirà en tot cas l'audiència de l'interessat.  
5. La justificació de la subvenció haurà de complir els requisits establits en l'article 30 de la Llei 38/2003, de 17 de novembre, General de Subvencions.  
6. Als efectes de justificació es consideren despeses subvencionables, entre altres, les següents:  
Les despeses de personal (contractats, becaris?) directament relacionades amb els programes d'investigació objecte de la subvenció, ja siga d'àmbit intramural, regional, nacional o de qualsevol altre àmbit.  
  
La compra de béns corrents i despeses de funcionament, incloent-hi el material fungible, contractació de serveis, congressos, despeses de publicació o difusió de resultats?, els quals hauran d'estar directament relacionades amb els programes d'investigació objecte de la subvenció.  
  
Les despeses financeres, les despeses d'assessoria jurídica o financera, les despeses notarials i registrals i les despeses pericials per a la realització del projecte subvencionat i les d'administració específiques són subvencionables si estan directament relacionades amb l'activitat subvencionada i són indispensables per a l'adequada preparació o execució d'aquesta. En cap cas seran despeses subvencionables:  
a) Els interessos deutors dels comptes bancaris.  
b) Interessos, recàrrecs i sancions administratives i penals.  
c) Eles despeses de procediments judicials.  
d) Les despeses que tinguen la naturalesa d'inversió.  
Els tributs són despesa subvencionable quan el beneficiari de la subvenció els abona efectivament. En cap cas es consideren despeses subvencionables els imposts indirectes quan siguen susceptibles de recuperació o compensació ni els imposts personals sobre la renda.  
  
Els costs indirectes, els haurà d'imputar el beneficiari a l'activitat subvencionada en la part que raonablement corresponga d'acord amb principis i normes generalment admeses.  
La justificació de les despeses es realitzarà segons les directrius establides per la Unitat d'Actuació Administrativa de la Direcció General de Salut Pública, basant-se en la normativa vigent. En línies generals:  
Les despeses de personal es justificaran mitjançant la presentació de les nòmines i dels butlletins de cotització corresponents, i també la documentació acreditativa que relacione el treballador finançat amb els programes d'investigació objecte de la subvenció.  
La compra de béns corrents es justificarà amb els comprovants de despesa i pagament corresponents.  
Aquells despeses ocasionades per l'assistència o l'organització d'activitats formatives o de difusió i promoció científica hauran de ser escaientment justificades amb la documentació acreditativa de l'assistència o de l'organització de l'esdeveniment.  
Les despeses corresponents a indemnitzacions per raó de servei i gratificacions per serveis extraordinaris que s'imputen a aquesta subvenció s'ajustaran com a màxim a les quantitats que es detallen en el Decret 64/2011, de 27 de maig, del Consell, pel qual es modifica el Decret 24/1997, d'11 de febrer, sobre indemnitzacions per raó de servei i gratificacions per serveis extraordinaris, o en el Reial Decret 462/2002, de 24 de maig, sobre indemnitzacions per raó de servei, en el cas de desplaçaments d'àmbit internacional.  
  
Sisé. Procediment de pagament  
Procedirà el pagament de la subvenció a la Universitat de València - Estudi General, una vegada justificat la despesa subvencionada.  
  
Seté. Obligacions dels beneficiaris  
Els beneficiaris d'aquestes subvencions estaran subjectes a les obligacions derivades del contingut de la present resolució i en general de la normativa vigent que se li aplique. En tot cas són obligacions dels beneficiaris les establides en l'article 14 de la Llei 38/2003, de 17 de novembre, General de Subvencions.  
  
Huité. Revisió d'expedients  
1. En els casos previstos en l'article 37 de la Llei General de Subvencions, els beneficiaris hauran de reintegrar la totalitat o una part de la quantitat percebuda més els corresponents interessos de demora.  
2. En aquests casos es procedirà a la incoació de l'oportú expedient que amb audiència prèvia del beneficiari interessat, serà resolt per la persona titular de la conselleria amb competència en matèria de Salut Pública, d'acord amb les actuacions que es duguen a efecte amb aquesta finalitat la direcció general amb competència en matèria de Salut Pública.  
3. El falsejament o l'ocultació de dades i documents en allò que afecten substancialment la concessió i el lliurament de fons públics donarà lloc a responsabilitat en l'ordre jurisdiccional competent.  
  
  
Nové. No-subjecció a polítiques de competència  
La subvenció que es concedeix a l'empara de les bases d'aquesta resolució està exempta de la seua notificació a la Comissió Europea per no poder-hi aplicar l'article 107 del Tractat de Funcionament de la Unió Europea per estar destinada a universitat i no afecten els intercanvis comercials entre els estats membres.  
  
Desé. Acceptació de les bases i dels criteris de concessió  
La participació en el present procés de subvencions implica l'acceptació de les bases establertes en la present resolució.  
  
Onzé. Notificació i recursos  
Que es notifique la present resolució a la persona interessada, amb l'advertència que la resolució posa fi a la via administrativa, i que contra aquesta podrà interposar-se davant de la consellera de Sanitat Universal i Salut Pública un recurs potestatiu de reposició en el termini d'un mes, a partir de l'endemà de publicació o, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació de la present resolució, de conformitat amb allò que disposa l'article 109 de la Llei 30/1992, de Règim Jurídic de les Administracions Públiques i del Procediment Administratiu Comú, i també els articles 10, 25.1 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 19 de setembre de 2016.- La consellera de Sanitat Universal i Salut Pública: Carmen Montón Giménez.